**ОБЩИНСКИ СЪВЕТ-ГУРКОВО**

**гр. Гурково 6199, обл. Ст. Загора, бул. “Княз Ал. Батенберг” 3**

 **ПРЕДСЕДАТЕЛ ОбС – тел.: 04331/ 22-60, 27-27**

ФАКС 04331/ 2887, e-mail: obs\_gurkovo@mail.bg

**О Т Ч Е Т**

**за дейността на Общински съвет – Гурково и на неговите комисии**

**за периода 01.07.2018 г. – 31.12.2018 г. от Мандат 2015 – 2019 г.**

**Уважаеми колеги – общински съветници,**

**Уважаеми господин Кмет,**

**Госпожи и господа,**

 Съгласно чл. 27, ал. 6 от Закона за местното самоуправление и местната администрация и чл.110 от Правилника за организация и дейността на Общински съвет – Гурково, неговите комисии и взаимодействието му с общинската администрация Ви предоставям отчет за дейността на Общински съвет и на неговите комисии за периода 01.07.2018 г. – 31.12.2018 г.

 Отчетът е отворен документ. По време на обсъжданията в постоянните комисии, както и на заседанието на Общинския съвет, могат да бъдат направени изменения и допълнения.

 Дейността на Общински съвет – Гурково беше насочена към законосъобразно и целесъобразно приемане на решения в рамките на предоставената компетентност като орган на местно самоуправление.

 За времето от 01.07.2018 г. – 31.12.2018 г. не бяха направени промени в състава на Общинския съвет.

 Към Общинския съвет с Решение № 468/ 28.09.2018 г. на ОбС – Гурково бе избрана постоянна Комисия за противодействие на корупцията и за предотвратяване и установяване на конфликт на интереси.

Общинският съвет от 01.07.2018 г. до 31.12.2018 г. проведе общо **5** редовни заседания. **5** заседания за същия период е провел и Председателският съвет при ОбС – Гурково, свързани предимно с определянето на дневния ред на предстоящи заседания на Общински съвет – Гурково.

Работата на Общинския съвет се осъществява съгласно предварително обявените план и график за провеждане на заседанията, като нито едно от проведените заседания не е отложено поради липса на кворум или други организационни или политически причини. Правилото за провеждане на заседанията през всеки последен четвъртък от месеца ги правят предвидими и осигурява възможност на гражданите да участват в работата на съвета.

За датите на заседанията на ОбС – Гурково и неговите комисии, както и за проекто-дневния ред гражданите на Община Гурково се уведомяват чрез Интернет - страницата на Общината (www.obshtina-gurkovo.com), от обява на информационното табло в сградата на общинската администрация и обяви, поставени на видни места в град Гурково и населените места.

 Присъствието в заседанията на общинските съветници е редовно. Отсъствията от заседанията са по уважителни причини /служебна ангажираност, заболяване, отсъствие от страната и други/.

 В периода 01.07.2018 г. – 31.12.2018 г. в деловодството на ОбС са постъпили:

- от граждани - **2** заявления и **1** жалба.

В дневния ред на заседанията се включва точка ”Изказвания, питания, становища и предложения на граждани” в която гражданите могат да отправят своите въпроси към общинските съветници и Кмета на Общината.

В тази точка не се поставиха питания.

1. **Други въпроси поставени за обсъждане на заседанията на ОбС – Гурково**

**са:** по главната улица в Гурково някои от дървените пейки се нуждаят от ремонт, а уличните лампи така са обхванати от короните на дърветата, че не си личи дали светят или не; каруците масово се движат без престилки за животните и улиците се замърсяват; в какъв срок трябва да се възстанови асфалтовата настилка след аварии по ВиК;за пенсионерския клуб в с. Конаре – по договор клуба се помещава в имот на РПК до продажбата на имота, заедно с Кмета на с. Конаре трябва да се реши, къде да бъде настанен клуба; изказване на благодарност от общински съветник към двама граждани от Гурково, които проявиха инициатива и направиха възможното за реставриране на плочата на руските освободители в градския парк в Гурково – това са Иван Барев и Иван Михов; пътя Гурково – Паничерево е стеснен от короните на дърветата, има наноси от пясък, състоянието на асфалтовата настилка е катастрофално; ще тръгне ли подмяната на водопроводната мрежа и канализацията в с. Паничерево; ще напусне ли клуба на пенсионера и инвалида в с.Конаре досега ползваното помещение или няма да го напусне; за отнесен парапет на мостчето в Конаре; да се даде информация по решаването на проблемите на гражданите от кв. „Лозенец – север“ в гр. Гурково; за почистването на гробищния парк и обредния дом в Гурково; възможно ли е Общината да се свърже с фирмите, които събират стара техника, за да се прави тази услуга и в Гурково; състоянието на общинските пътища в земеделските земи; за причините да бъдат отсечени дървета в гр. Гурково; за изготвени брошури от Община Гурково;информация от Кмета на Община Гурково относно Секретаря на НЧ „Неделчо Попов“ – с. Конаре; информация от Председателя на ОбС – Гурково за постъпил сигнал срещу него пред Комисията за противодействие на корупцията и за отнемане на незаконно придобитото имущество;информация от Председателя на ОбС – Гурково относно Решение на Старозагорски административен съд по адм. дело № 356 / 2018 г.

По въпросите бе взето отношение от Кмета на Община Гурково и общински съветници.

 Има **3** предложения, оттеглени от вносителя :

- Предложение на Кмета на Община Гурково с вх. № ОС – 186 / 17.07.2018 г. - актуализация на разчета за финансиране на капиталовите разходи на Община Гурково, поради промяна на обстоятелствата;

Предложение на Кмета на Община Гурково с вх. № ОС – 236 / 18.09.2018г. – приемане на Наредба за придобиване, притежаване, отглеждане на кучета - домашни любимци и овладяване популацията на безстопанствените кучета на територията на Община Гурково;

 - Предложение на Кмета на Община Гурково с вх. № ОС – 240 / 18.09.2018 г. – разпореждане с недвижим имот – частна общинска собственост – продажба на енергийно съоръжение, представляващо сграда с идентификатор 22767.123.50.1 находяща се в землището на с. Паничерево, общ Гурково, обл. Ст. Загора, до изясняване статута на имота.

 **І.** По внесени материали от:

 - Председател на ОбС – **16** предложения;

 - Кмет на Община – **39** предложения и **1** доклад;

 - Заместник – кмет на Община - **13** предложения;

 - Общински съветник – **1** предложение.

 **са приети 70 решения.**

От тях:

**1**.Неприето е Предложение на Кмета на Община Гурково с вх. № ОС – 205 / 23.07.2018 г. - актуализация на разчета за финансиране на капиталовите разходи на Община Гурково.

1. Върнати за ново обсъждане или оспорени Решения на Общински съвет –

Гурково от Областния управител на Област Стара Загора:

* 1. Със Заповед № АК-01-31-193 от 13.07.2018 год. на Областния управител

на област Стара Загора е върнато Решение № 436/28.06.2018 год. на Общински съвет гр. Гурково в частта му от т.2 до т.5, включително, за ново обсъждане. Указва се да се изготвят и приложат пазарна и данъчна оценка на правото, предмет на решението, за да се извърши законосъобразна преценка според изискванията на чл.41 ал.2 от ЗОС.

С Решение № 450/26.07.2018 г.ОбС – Гурково повторно приема Решение № 436 / 28.06.2018 год. , в частта му от т.2 до т.5 включително и прилага исканите документи.

 **2.2.** Със Заповед № АК -01-ЗД-211/10.08.2018 г. Областният управител връща за ново обсъждане на Решение № 446/26.07.2018 г. на Общински съвет – Гурково в частта относно изменения в чл.103, ал.4 от Правилника за организацията и дейността на Общински съвет Гурково, неговите комисии и взаимодействието му с общинската администрация, а със Заповед № АК -01-ЗД-226/03.09.2018 г. на Областният управител, чл.103, ал.4 от Правилника е оспорен. С Решение № 469/28.09.2018 г. бе приет Правилник за изменение на Правилника за организацията и дейността на Общински съвет Гурково, неговите комисии и взаимодействието му с общинската администрация, с което неточностите бяха отстранени.

**3.** Няма процедури на оспорване на решения на ОбС – Гурково от Кмета на Общината.

 **ІІ.** Взетите решения на заседанията на Общинския съвет през отчетния период са отразени в следната таблица, разпределени по теми и адреси:

|  |
| --- |
| **ИНФОРМАЦИЯ****ЗА ВЗЕТИТЕ РЕШЕНИЯ ОТ ОБЩИНСКИ СЪВЕТ – ГУРКОВО****ЗА ПЕРИОДА 01.07.2018 г. – 31.12.2018 г.**  |
| **1.** | **Решения, които въвеждат в действие програми, стратегии, планове, правилници и наредби на Общинския съвет.** |
|  | ***Приемане на нови наредби, програми, стратегии, планове, правилници и правила –******6 бр:*** -Наредба № 1 за осигуряване на обществения ред на територията на Община Гурково;  **-** Наредба за придобиване, притежаване, отглеждане на кучета - домашни любимци и овладяване популацията на безстопанствените кучета на територията на Община Гурково;- Вътрешни правила за организацията и реда за проверка на декларации и за установяване на конфликт на интереси в Общински съвет – Гурково; - Правилник за организацията и дейността на Общинската комисия по безопасност на движението по пътищата на територията на Община Гурково;- Годишна програма за развитие на читалищната дейност в Община Гурково за 2019 година;- Тематичен план за дейността на Общински съвет – Гурково за периода януари - юни 2019 г. |
| 1.2 | ***Актуализация на съществуващата нормативна база*** *–* ***4 бр.:***- Правилник за изменение и допълнение на Правилник за организацията и дейността на Общински съвет Гурково, неговите комисии и взаимодействието му с общинската администрация;- Наредба за изменение и допълнение на Наредба за определянето и администрирането на местните такси и цени на услуги на територията на Община Гурково ( **2 бр.** );- Наредба за изменение и допълнение на Наредба № 1 за осигуряване на обществения ред в Община Гурково. |
| **2.** | ***Решения, свързани с бюджета и финансите на общината 19 бр.:***- информация за актуализираното разпределение на промените по бюджета на Община Гурково за второто тримесечие на 2018 година;- информация за текущото изпълнение на бюджета на Община Гурково за първото шестмесечие на 2018 година;- одобряване разходи за командировки;- закриване на бюджетното звено „Столове” във функция „Образование”, осъществявана досега изцяло в общинското училище СУ ”Христо Смирненски” гр. Гурково;- актуализация на разчета за финансиране на капиталовите разходи на Община Гурково – ( **3** бр.);– отчет за изпълнението на бюджета на Община Гурково за 2017 г.; – одобряване на прогнозния проектобюджет за 2019 година и актуализираната бюджетна прогноза за 2020 и 2021 година на Община Гурково;– актуализация по бюджета на Община Гурково за 2018 година и актуализация на разчета за финансиране на капиталовите разходи на Община Гурково;– преструктуриране бюджетни звена в общината, финансирани със собствени приходи – Домашен социален патронаж;- определяне на средства за поевтиняване на храната на обяд в училищата на територията на община Гурково през учебната 2018 / 2019 г.;- издаване на запис на заповед от община Гурково в полза на ДФ „Земеделие”- Разплащателна агенция, обезпечаваща финансиране на разходи за данък върху добавената стойност към авансово плащане по Договор № 24/07/2/000452 от 21.06.2018 г.; - издаване на запис на заповед от община Гурково в полза на ДФ „Земеделие”- Разплащателна агенция, обезпечаваща финансиране на разходи за данък върху добавената стойност към авансово плащане по Договор № 24/07/2/0/00387 от 13.12.2017 г. ;– приемане на актуализираното разпределение на промените по бюджета на Община Гурково за третото тримесечие на 2018 г.; – допълване на списъка на длъжностите и служителите в Общинска администрация и здравеопазване, които имат право на транспортни разходи през 2018 г.;– корекция по бюджета на община Гурково за 2018 година;- отпускане на временен безлихвен заем от бюджета на община Гурково в Сметка за европейски средства /СЕС/ за авансово финансиране на плащания по Договор №ОЗ-ХУ-09-05-846#8 за осигуряване на заетост Проект „Обучение и заетост”, финансиран от ОП „Развитие на човешките ресурси”, съфинансирана от ЕС чрез Европейския социален фонд;– отпускане на персонална пенсия на основание чл.92 от Кодекса за социално осигуряване. |
| **3.** | ***Решения на Общински съвет, свързани с разпореждане и управление на общинската собственост – 10 бр.******-*** учредяване възмездно право на строеж, за жилищно строителство, върху недвижим имот – частна общинска собственост; - придобиване чрез покупка от “Българска телекомуникационна компания” ЕАД на право на собственост върху част от недвижим имот ( **2 бр.** ); - възмездно учредяване на право на надстрояване и пристрояване за изграждане на трети жилищен етаж и стълбище към сграда; - продажба на поземлен имот по кадастралната карта на с. Конаре; - отдаване под наем на недвижим имот – публична общинска собственост; - отдаване под наем без търг или конкурс на част от недвижим имот /за здравни дейности/ ( **2 бр.** ); - предоставяне под наем на общинско жилище, представляващо апартамент; - безвъзмездно придобиване на право на собственост върху недвижим имот.  |
| **4**. | ***Решения, свързани с подробни устройствени планове и право за прокарване - 4 бр.*** |
| **5.** | ***Решения,свързани с приемане на отчети и информации – 11 бр.*** |
| 5.1 | ***Отчети – 4 бр.***-отчет за дейността на Общински съвет – Гурково и на неговите комисии за периода 01.01.2018 г. – 30.06.2018 г.; - отчет за изпълнение на Решенията на Общински съвет – Гурково за периода 01.01.2018г. – 30.06.2018 г.;- отчет за постъпилите суми от глоби и санкции във връзка с нарушения на територията на общината към м. септември 2018 г.;- отчет за събираемостта и изразходване на средствата от туристическия данък към м. септември 2018 г. и отчет за събираемостта на такса за притежаване на куче към м. септември 2018 г.; |
| 5.2 | ***Информации – 7 бр.*** - за подготовката за учебната 2018/2019 г., проблеми и мерки за задържането на учениците и децата в училищата и детските заведения в Община Гурково;- за предпазване на хора и животни от паразити, третиране на улични и тревни площи, детски площадки и паркове;- за готовността на Община Гурково с проекти за кандидатстване по оперативни програми за програмния период 2014-2020 г. към месец септември 2018 г.;- за изпълнението на Наредбата за управлението, стопанисването и вътрешния ред на гробищните паркове на територията на община Гурково през 2018 г.;**-** засъстояние и анализ на безработицата в община Гурково към м. октомври 2018 г.; - за проведените обществени поръчки по Закона за обществените поръчки към месец октомври 2018 г. в Община Гурково;- за контрола по строителството на обектите от инвестиционната програма на Община Гурково за 2018 г.; |
| **6**. | ***Решения, свързани с кандидатстване по програми: 1 бр****.:** с проект: "Ремонт и реконструкция на НЧ "Войвода Генчо Къргов -

1920 г." - гр. Гурково". |
| **7.** | ***Решения в сферата на образованието и културата - 5 бр.***- утвърждаване на три самостоятелни маломерни паралелки в Средно училище „Христо Смирненски” гр. Гурково, за учебната 2018 / 2019 г.;- утвърждаване на три самостоятелни маломерни паралелки в ОУ ”Св. Св. Кирил и Методий”с. Паничерево за учебната 2018/2019 г.;- присъждане на награди на Община Гурково **(3 бр.)** |
| **8.** | ***Решения, свързани с избор на представители – 3 бр.**** определяне на заместник – представител на Община Гурково в

Асоциация по ВиК – Стара Загора и определяне на позиция за гласуване на Кмета на Община Гурково на заседания на АВиК **(2 бр.);**– избор на представител на Община Гурково за участие в Учредително събрание за учредяване на Организация за управление на Туристически район „Долината на розите” в гр. Казанлък. |
| **9.** | ***Други решения :***- избор на членове на Комисията за противодействие на корупцията и за предотвратяване и установяване на конфликт на интереси към Общински съвет – Гурково;- приемане за сведение на образец на декларациите за несъвместимост и промяна в декларираните обстоятелства по несъвместимостта, съответно по чл. 35, ал. 1, т. 1 и т. 3 от ЗПКОНПИ и утвърждаване на образец на регистър на декларациите по чл.35, ал.1, т.1-4 от ЗПКОНПИ;- приемане на Календарен график за провеждане заседания на Общински съвет - Гурково за периода ЯНУАРИ - ЮНИ 2019 година. |

 Съгласно чл.22, ал.1 от ЗМСМА, актовете на Общинския съвет се изпращат на Кмета на Общината и на Областния управител в законовия 7-дневен срок от приемането им. Също така, приетите актове на Общинския съвет се изпращат и на Районна прокуратура - Казанлък в предвид на правомощията и по осъществяване на общ надзор за законосъобразност на административните актове.

В Общински съвет – Гурково са представени договори за наем/ аренда на земеделска земя – общинска собственост.

 Предвидения ред, определен в Правилника за организацията и дейността на Общински съвет – Гурково, за докладване и разглеждане на внесените материали е спазен.

 Обновявана е официалната Интернет - страница на Община Гурково с актуална информация, което позволява на всички заинтересовани граждани да се информират своевременно за приетите от ОбС решения, наредби, програми и планове.

 Запазва се тенденцията за улеснената комуникация на членовете на постоянните комисии с Кмета на Общината и представителите на общинската администрация, които съвместно с общинските съветници обсъждаха внесените материали. Безспорна е констатацията, че в мнозинството от случаите на отправени забележки по предложенията от страна на постоянните комисии, общинска администрация внася допълнение или корекция към първоначалния вариант, съобразен със становището на съветниците.

 Проведени са **21** заседания на постоянните комисии, на които бяха приети **158** становища във връзка със заседанията на ОбС – Гурково и **3** бр. решения от комисия. От тях са приети:

 Комисия по бюджет, финанси, инфраструктура, европейски фондове, национални и регионални програми, териториално развитие и общинска собственост **- 51**  бр. становища;

 Комисия по образование, култура, туризъм, спорт, здравеопазване, социални дейности и вероизповедание - **39** бр. становища;

 Комисия по обществен ред, законност, местно самоуправление, контрол на решенията на общинският съвет и работа с неправителствени организации **– 39** бр. становища.

Комисия по земеделие, горско стопанство и опазване на околната среда - **29** бр. становища;

 Комисия за противодействие на корупцията и за предотвратяване и установяване на конфликт на интереси – **3** бр. решения, касаещи утвърждаване на образец на декларациите за несъвместимост и промяна в декларираните обстоятелства по несъвместимостта, съответно по чл. 35, ал. 1, т. 1 и т. 3 от Закона за противодействие на корупцията и отнемане на незаконно придобито имущество (ЗПКОНПИ); приемане на образец на регистър на декларациите по ЗПКОНПИ и приемане на списък на кметовете на кметства от Община Гурково, които не са подали декларации по чл.35 от ЗПКОНПИ.

 Във връзка с предложение на общински съветник за предсрочно прекратяване на правомощията на Председателя на ОбС – Гурково, на заседанието през месец септември 2018 г. бе проведена процедура на тайно гласуване и предложението на общинския съветник не бе прието. (Решение № 481/28.09.2018г. на ОбС - Гурково). С Решение № 509/20.12.2018 г. Общински съвет - Гурково гласува Община Гурково да изрази несъгласие и да не подкрепи предлаганите нови цени на „ВиК” ЕООД – Стара Загора за периода до 2021 г.

 През разглеждания отчетен период Общинският съвет – Гурково е страна по следните администранивни дела:

 - ответник по адм. дело № 460/2016 г. по описа на Административен съд – Стара Загора във връзка с жалба от общински съветник срещу Общински съвет – Гурково относно Решение № 168/29.09.2016 г. на ОбС – Гурково, взето на заседание, проведено на 29.09.2016 г., с което се променят текстовете на чл.21,ал.2, т.2; чл.21,ал.2,т.3; чл.53,ал.2 и ал.3; чл.67ал.1; чл.69,ал.1; чл.94,ал.1 и ал.2; чл.64 от Правилника за организацията и дейността на Общински съвет – Гурково, неговите комисии и взаимодействието му с общинската администрация. Заседание по административното дело е проведено на 14.01.2019 г. във Върховен административен съд – гр. София;

- ответник по адм. дело № 250/2018 г. по описа на Административен съд – Стара Загора във връзка с протест на прокурор при Окръжна прокуратура – Стара Загора в който се предлага да бъде отменена като незаконосъобразна Наредба №1 за осигуряване на обществения ред на територията на Община Гурково (приета с решение № 435/26.06.2014 г. ). С протоколно определение от 22.11.2018 г. по адм.дело № 250/2018 г на Административен съд – Стара Загора се прекратява производството по това дело поради оттегляне на оспорения акт – Наредба №1 за осигуряване на обществения ред, с влязло в сила Решение № 470/28.09.2018 г. по Протокол № 38 на Общински съвет – Гурково;

- ответник по адм. дело № 300/2018 г. по описа на Административен съд – Стара Загора във връзка с протест на прокурор при Окръжна прокуратура – Стара Загора против нормите на чл.4,чл.19 и чл.20 от Наредбата за регистрация на кучетата на територията на Община Гурково. С Решение № 485/25.10.2018 г. на ОбС – Гурково

се отменяНаредбата за регистрация на кучетата, приета с Решение № 28 от 09.02.2004 г., на ОбС Гурково и се приема Наредба за придобиване, притежаване, отглеждане на кучета - домашни любимци и овладяване  популацията на безстопанст-

вените кучета на територията на Община Гурково. Съдебното производство не е приключило;

 - ответник по адм. дело № 356/2018 г. по описа на Административен съд – Стара Загора образувано по жалба на Димитрина Стоянова от гр. Гурково против Решение № 435/28.06.2018 г. на ОбС – Гурково. В жалбата се сочи, че решението противоречи на разпоредбата на чл. 59 от АПК, тъй като в същото липсва адресат, не е посочен срок за оспорване и пред кой орган може да бъде оспорено. Излагат се доводи, че оспореният акт не съдържа фактическите и правни основания за приемането му. С Решение № 318 от 08.11.2018 г. (влязло в законна сила на 28.11.2018 г. ) на Административен съд – Стара Загора се отхвърля жалбата на Димитрина Стоянова против Решение № 435/28.06.2018 г. на ОбС – Гурково като неоснователна.

- ответник по адм. дело № 391/2018 г. по описа на Административен съд – Стара Загора във връзка със протеста от Окръжна прокуратура – Стара Загора против отделни разпоредби на подзаконов нормативен акт – чл.24,ал.3;ал.4;ал.5;ал.6 и ал.10 от Наредбата за определянето и администрирането на местните такси и цени на услуги на територията на Община Гурково. С протоколно определение № 369/12.12.2018 г. на Административен съд – Стара Загора се прекратява производството по това дело в текстовете по чл.24, ал.3, ал.6 и ал.10 от наредбата. В ОбС – Гурково е получено писмо от Окръжна прокуратура – Стара Загора до Административен съд – Стара Загора с което се предлага на административните съдии да постановят допълнително решение за допълване на определение № 369/12.12.2018 г., с което да се произнесат по всички оспорени от Окръжната прокуратура текстове на Наредбата за определянето и администрирането на местните такси и цени на услуги на територията на Община Гурково.

- ответник по адм. дело № 494/2018 г. по описа на Административен съд – Стара Загора по Заповед №АК – 01-ЗД- 226/03.09.2018 г. на Областният управител на Област Стара Загора против чл.103, ал.4 от Правилника за организацията и дейността на Общински съвет – Гурково, неговите комисии и взаимодействието му с общинската администрация, изменен с Решение № 446/ 26.07.2018 г. на Общински съвет – Гурково. С Решение № 469/28.09.2018 г. бе приет Правилник за изменение на Правилника за организацията и дейността на Общински съвет Гурково, с което неточностите бяха отстранени. По данни на юриста към ОбС - Гурково съдебното производство е приключило, но в деловодството на Общински съвет не е получено определение или решение от съда.

В изпълнение на чл.136, ал.2 от Правилника за организацията и дейността на Общински съвет – Гурково, неговите комисии и взаимодействието му с общинската администрация Ви представям Отчет по изпълнението на средствата, определени за Общинския съвет – Гурково за 2018 г., съгласно Приложение 1.

инж. Нейко Нейков - Председател на Общински съвет – Гурково взе участие в Годишната среща на местните власти, състояла се през м. октомври 2018 г. в к.к. „Албена“.

**Уважаеми общински съветници,**

**Уважаеми господин Кмет,**

**Госпожи и господа,**

Почти всички значими действия на общинската администрация стават факт след одобрението на Общинския съвет. Ние, общинските съветници, поемаме отговорността пред гражданите за развитието на Община Гурково с вота си по предложенията на Кмета и неговия екип. Надявам се с взаимните усилия на всички да постигнем още по-добри резултати в своята дейност, за да може след една година да се поздравим с успешен и ползотворен мандат.

Завършвам отчета с благодарност за съвместните действия и подкрепата, които получавам от колегите общински съветници, Кмета на Общината, общинската администрация, юриста към ОбС, фирмите, институциите и гражданите на Община Гурково.

БЛАГОДАРЯ НА ВСИЧКИ !

 **инж. НЕЙКО НЕЙКОВ /п/**

 **ПРЕДСЕДАТЕЛ НА ОБЩИНСКИ СЪВЕТ - ГУРКОВО**

21.01.2019 г.

гр. Гурково